**EPUB** (kort for ***electronic publication***; alternativt **ePub**, **EPub** eller **epub**, hvor «EPUB» er foretrukket av formateieren) er en fri og åpen e-bokstandard. EPUB-filer har filendelsen *.epub*. Tekst i EPUB-dokument er designet for flytende spaltebredde og justerbar skriftstørrelse slik at e-bøker skal tilpasse seg nettbrett, lesebrett og skjermer med forskjellig orientering, skjermstørrelse og skjermoppløsning. Men formatet har støtte for å kunne låses fast spaltebredde også. EPUB benyttes ofte for å distribuere lange nedlastbare tekster som skal kunne være tilgjengelig uten internettilgang for salg eller bibliotekutlån. 

EPUB-filer kan leses direkte av de fleste nettbrett, men et kjent unntak er Amazon Kindle som benytter en konkurrerende standard (.mobi). Det er utviklet mange programmer for visning og redigering av EPUB-filer. Programmet Calibre benyttes av mange for å konvertere til eller fra EPUB fra andre formater. Flere selskap har lagt til kopisperrekryptering (DRM) på EPUB-filer, blant de mest kjente er Adobe Digital Editions og Apple sitt iBooks. 

EPUB-standarden forvaltes av International Digital Publishing Forum (IDPF). EPUB avløser Open eBook-standarden.

DRM
---

En EPUB-fil har muligheten for å inneholde DRM som et ekstra lag, men det kreves ikke av spesifikasjonen. EPUB-bøker uten DRM kan leses på alle EPUB-lesere, mens EPUB-bøker med DRM bare kan leses på kompatible EPUB-lesere. EPUB-spesifikasjonen angir ikke hvilket DRM-system som skal brukes, hvilket gir utgiveren mulighet til å velge DRM-opplegg etter eget forgodtbefinnende. Dette gir varierende støtte for EPUB-bøker også på elektroniske enheter med støtte for DRM, og påvirker portabiliteten til EPUB-bøker med DRM. Bruken av DRM-systemer på EPUB-bøker blir derfor ansett av enkelte å undergrave fordelen med ett enkelt filformat og forvirre forbrukere.

Se også
-------

* Fri programvare

Referanser
----------

1. ↑  Calibre ebook management
2. ↑  International Digital Publishing Forum (IDPF)
3. ↑  «Digital Book Standards FAQs». IDPF. 20. november 2006. Arkivert fra originalen 3. september 2009.  «Arkivert kopi». Archived from the original on 3. september 2009. Besøkt 31. august 2020. CS1-vedlikehold: Uheldig URL (link)
4. ↑  Gelles, David (29. januar 2010). «Walls close in on e-book garden». *The Financial Times*.
5. ↑  Rothman, David (13. august 2009). «Adobe-DRMed ePub isn't 'open': Why the New York Times urgently needs to clarify its Sony eBook Store article». *TeleRead: Bring the E-Books Home*. Arkivert fra originalen 14. oktober 2009.  «Arkivert kopi». Arkivert fra originalen 14. oktober 2009. Besøkt 31. august 2020.
6. ↑  Biba, Paul (21. desember 2009). «Does the Nook use its own incompatible DRM scheme?». *TeleRead: Bring the E-Books Home*. Arkivert fra originalen 28. desember 2009. Besøkt 29. januar 2010.  «Arkivert kopi». Arkivert fra originalen 28. desember 2009. Besøkt 31. august 2020.
7. ↑  Biba, Paul (28. januar 2010). «iPad adds to the DRM mess? Apple ebook DRM exclusive to Apple hardware». *TeleRead: Bring the E-Books Home*. Arkivert fra originalen 2. februar 2010. Besøkt 29. januar 2010.  «Arkivert kopi». Arkivert fra originalen 2. februar 2010. Besøkt 31. august 2020.
8. ↑  Kendrick, James (28. januar 2010). «Who Really Needs an iPad?». *JK On The Run*.
9. ↑  Dickson, Dave (27. januar 2010). «EPUB, iPad and Content Interoperability». *Digital Editions*. Adobe. Arkivert fra originalen 20. februar 2013. Besøkt 31. august 2020.

Eksterne lenker
---------------

* (en) Offisielt nettsted Rediger på Wikidata

* (en) Offisielt nettsted Rediger på Wikidata

* (en) EPUB file format – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** NKC
 |